《谒赠何国子监司籍坚》
唐代·阳城

久仰高明抱朴忠，倏传马首向城东。锦袍光射三千里，汗史功高百二雄。

童稚候门烹雀舌，黎老植杖盼菊松。皇天应欲逸家辅，故遣盘桓醉碧筒。

作者简介：（736—805）定州北平人，徙居陕州夏县，字亢宗。性好学，家贫不能得书，乃求为集贤院写书吏，窃官书读之，昼夜不出房，经六年，无所不通。登进士第后，隐中条山，远近慕其德行，多从之学。李泌为宰相，荐为著作郎。德宗召为谏议大夫。时裴延龄、李齐运等以奸佞相次进用，诬谮宰相，毁诋大臣，陆贽等咸遭枉黜，无敢救者。城乃伏阁上疏，论延龄奸佞，贽等无罪。贬国子司业，出为道州刺史，有善政。